**Efektīvs palīgs būvlaukumā un skārdnieku darbnīcā – KNOLL Kuli – metāla ruļļu transportēšanas un griešanas ierīce**

Celtniecības nozares darbinieki, skārdnieku darbnīcās strādājošie un jumiķi zina, kāds darbs ir jāiegulda, lai nomērītu un nogrieztu metāla loksnes, vai pārvietotu metāla ruļļus būvlaukumā un darbnīcā no vienas vietas uz otru. Dažkārt metāla ruļļi mēdz būt pārāk smagi, lai tos vienkārši aiznestu, turklāt metāla loksnes sagriešana vajadzīgajos izmēros ir laikietilpīga, tā ir jāmēra, jāatzīmē un jāattin vajadzīgais materiāla daudzums, un nomērītā vieta ir precīzi jānogriež, tāpēc visas šīs darbības standarta situācijā prasa daudz laiku un noteiktu sagatavošanos.

Lai atvieglotu visas iepriekšminētās darbības un efektīvi plānotu darba procesu, ir pieejams efektīvs risinājums smago metāla ruļļu transportēšanai, attīšanai un griešanai. Tā ir oriģināla, ergonomiska un efektīva palīgierīce ***KNOLL Kuli*.** Ar šo ierīci metāla ruļļus var ērti pacelt un pārvietot, kur nepieciešams, neraizējoties, ka tie tiks saskrāpēti vai sabuktēti. Kuli ir speciāli izstrādāts, lai pārvietotu mazus ruļļus, tam ir speciāli izstrādāts turētājs un sliede, kas nodrošina ērtu ruļļa padošanu, piemēram, uz profilēšanas mašīnu. Tāpat Kuli ir aprīkots ar precīzu mērierīci (garuma solis ir cm) un asām metāla šķērēm, kas palīdz nogriezt vajadzīgā garuma metāla loksni, turklāt griezuma vieta ir akurāta un līdzena.

Ir pieejamas divu izmēru KNOLL Kuli palīgierīces – 100 un 125 cm platiem metāla ruļļiem ar maksimālo svaru līdz 200 kg. Kuli šķēres ir paredzētas 1.00 mm bieza alumīnija, 0.80 mm bieza kapara (vara) un cinka, kā arī 0.70 mm bieza tērauda loksnes nogriešanai. Kuli komplektā ietilpst metāla ruļļa pārvietošanas rati, ruļļa turētājs, šķēres un mērierīce, bet šo palīgierīci var nokomplektēt atbilstoši katra individuālajām vajadzībām. Pilns aprīkojums un papildus funkcijas ļauj ievērojami ietaupīt laiku un organizēt darba procesu.

**K.N.O.L.L** Metall- und Spenglertechnik ir Vācijas uzņēmums, kas izstrādā un ražo efektīvas, ergonomiskas, kvalitatīvas un laiku taupošas ierīces metālapstrādes un celtniecības nozares speciālistiem. Uzņēmumam ir vairāk nekā 100 gadu sena vēsture, pieredze un tradīcijas, lai varētu radīt kompaktus un praktiski lietojamus instrumentus un iekārtas, kas atvieglo celtniecības speciālistu, skārdnieku un jumiķu ikdienas darbu. ***Labs darbarīks ir kas vairāk par produktu, tā ir aizraušanās!***

*/Axcelere metal logo/* */K.N.O.L.L logo/*

**SIA Axcelere metal** | Maskavas iela 250, Rīga, LV-1063

+371 67063750 | [axcelere@axcelere.lv](mailto:axcelere@axcelere.lv) | [www.axcelere.lv](http://www.axcelere.lv)

[www.fb.me/axcelere](http://www.fb.me/axcelere) | [www.axceleremetal.lv](http://www.axceleremetal.lv) | [www.knoll-spenglertechnik.de](http://www.knoll-spenglertechnik.de)